CELEX: 62011CN0255
Language: el
Date: 2011-05-24 00:00:00
Title: Υπόθεση C-255/11: Αίτηση για την έκδοση προδικαστικής αποφάσεως, την οποία υπέβαλε το Amtsgericht Geldern (Γερμανία) στις 24 Μαΐου 2011 — Nadine Büsch et Björn Siever κατά Ryanair Ltd

30.7.2011   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 226/15
            
         Αίτηση για την έκδοση προδικαστικής αποφάσεως, την οποία υπέβαλε το Amtsgericht Geldern (Γερμανία) στις 24 Μαΐου 2011 — Nadine Büsch et Björn Siever κατά Ryanair Ltd
   (Υπόθεση C-255/11)
   2011/C 226/28
   Γλώσσα διαδικασίας: η γερμανική
   
      Αιτούν δικαστήριο
   
   Amtsgericht Geldern
   
      Διάδικοι στην υπόθεση της κύριας δίκης
   
   
      Ενάγοντες: Nadine Büsch et Björn Siever
   
      Εναγομένη: Ryanair Ltd
   
      Προδικαστικά ερωτήματα
   
   
               1)
            
            
               Αποτελεί το κατά το άρθρο 7 του κανονισμού για τα δικαιώματα των επιβατών (1) δικαίωμα αποζημιώσεως, σε περίπτωση που πρέπει να αναγνωριστεί λόγω μεγάλης καθυστερήσεως της πτήσεως, αποζημίωση υποκείμενη, δυνάμει του άρθρου 29, πρώτο εδάφιο, της Συμβάσεως του Μόντρεαλ (2), στους περιορισμούς της Συμβάσεως αυτής;
            
         
               2)
            
            
               Έχει το κατά το άρθρο 7 του κανονισμού για τα δικαιώματα των επιβατών δικαίωμα αποζημιώσεως, καθόσον υπερβαίνει τη ζημία που υπέστη ο επιβάτης αεροπορικής μεταφοράς λόγω της μεγάλης καθυστερήσεως, μη αντισταθμιστικό χαρακτήρα, κατά την έννοια του άρθρου 29, δεύτερο εδάφιο, της Συμβάσεως του Μόντρεαλ; Αποκλείει το γεγονός αυτό το δικαίωμα αποζημιώσεως στο σύνολό του, ή γεννάται, σε περιπτώσεις καθυστερήσεως, τέτοιο δικαίωμα μόνον μέχρι του ύψους της πράγματι επελθούσας ζημίας;
            
         
      (1)  Κανονισμός (ΕΚ) 261/2004 του Ευρωπαϊκού Κοινοβουλίου και του Συμβουλίου, της 11ης Φεβρουαρίου 2004, για τη θέσπιση κοινών κανόνων αποζημίωσης των επιβατών αεροπορικών μεταφορών και παροχής βοήθειας σε αυτούς σε περίπτωση άρνησης επιβίβασης και ματαίωσης ή μεγάλης καθυστέρησης της πτήσης και για την κατάργηση του κανονισμού (ΕΟΚ) 295/91 (ΕΕ L 46, σ. 1).
   
      (2)  Απόφαση του Συμβουλίου, της 5ης Απριλίου 2001, για την σύναψη από την Ευρωπαϊκή Κοινότητα της σύμβασης για την ενοποίηση ορισμένων κανόνων στις διεθνείς αεροπορικές μεταφορές (Σύμβαση του Μόντρεαλ) (ΕΕ L 194, σ. 38).